23 



hemisphaerii speciem referens, posteriore planitie recte decurtata mobile In anteriore tho- 

 racis planitie sedet. Thoraoc autem semper longe angustius est et passim vix dimidiam 

 ilHus latitudinem adipiscitur (hylaeif. et apif.). Etenim thorax pars totius animalcuU la- 

 tissima est atque modo sub anteriorem et praesertim posteriorem finem aliquanto angus- 

 tior evadit. Longitudine caput circiter quadruplo vel sextuplo superat. Abdomen, tho- 

 race tenuius, per primum tantummodo segmentum cum superiore thoracis tine posteriore 

 coniugatum est, et quamquam eiusdem longitudo multum variari potest, tamen eam fere 

 duplicem thoracis cum capite esse nobis statuere licet. Abdomen porro formam habet 

 elongati cylindri, qui posterius vel plus vel minus angustatus, interdum modo plane 

 rotunde retusus videtur (apif. et hylaeif.). 



In his igitur tribus partibus primariis quaedam reperimus organa externa, quae 

 omnia iam quidem nota, sed ex parte nondum recte cognita sunt. Eorum nunc singu- 

 las conditiones ac rationes mutuas accuratius disseramus, quod quidem squamis et setis, 

 quem singularem vestitum externum sesiae cum omnibus lepidopteris communem gestant, 

 difiicilius redditur. *) 



Squamae sesiarum, ut cuiusque lepidopteri, formas induere possunt diversissimas 

 et admodnm sensim in formationem setarum transgredi solent. Tab. 11. infra nobis qua- 

 draginta diversas squamas setasque manifestat, quae de una sesia culiciformi demtae 

 sunt, necnisi formas primarias repraeseiitant. Vcrum hac sqviamae setaeque niinime sinc 

 ordine quodam in externa imaginis superficie dispersae sunt, sed prope semper eius 

 partes diversae diversis utuntur fonnis externorum tegumentorum, ut deinceps latius ex- 

 ponemus. Id autem sesiarum proprium est, ut earum alae, quae apud omnia paene 



*) Plerique auctores superiores, qui de lepidopteris commentati sunt, ad externas imaginis 

 forraas fere non respexerunt, et tam eorum systemata quam speeiales relationes testimonia iUius indi- 

 ligentiae luculentissima exhibent. Ex Francogallis primus Duponchel hoc maximum vitium omnium 

 antecessorum suorum castigavit, systema simul proponens, cuius summa, ex formis imaginis deduxit. 

 Sed is quoque organa illa externa plerumque solum spectavit, quemadmodum tegumentis tecta apparent, 

 quo verae eorum conditiones creberrime non intelliguntur. Maximi igitur facientes contemplationera 

 partiura, quales sint, neque quales esse videantur, nonnulli auctores Germanici, imprimis H errichius- 

 Schaefferus, Ledererus, Zellerus, praeclare meriti sunt. Quos sequutus ego quoque omnes 

 sesiarum partes perscrutatus sum, ut tegumentis suis nudatae apparent. Quem ad finem fere sola 

 exemplaria sicca adhibui, quorum singulas partes antea in spiritu vini posueram. Diversissimis vero 

 factis conaminibus tegumenta removendi, haecce methodus et facillima et promtissima mihi visa est. 

 Partes spiritu vini rursus mobiles factae in planitie volae manus collocentur, cnius sulci coniricationem 

 admodum adiuvant. Penicillo deinde ex setis moUissimis, infra recte decurtatis composito spirituque 

 vini imbuto partes fricentur. Apud partes tamen maiores, praesertim si setis tenacioribus obsitae 

 sunt, ad eas removendas tenuis cultellus caute exercendus perbene usurpari potest. Loco spiritus 

 vini ceterum etiam diversis acidis et aqua usus sum, sed iis instrumenta appiicata laeduntur, neque 

 tegumeuta faoilius solvuntur. 



